ai4bharat/Pralekha huggingface dataset:
অর্থমন্ত্রক
প্রধান প্রধান বন্দরগুলিতে পরিচালনগত পরিষেবার জন্য সরকারি-বেসরকারি অংশীদারিত্ব
নয়াদিল্লি, ০১ ফেব্রুয়ারি, ২০২১
২০২১-২২ অর্থবর্ষের বাজেটে প্রধান প্রধান বন্দরগুলিতে পরিচালনগত পরিষেবার জন্য ২ হাজার কোটি টাকার সংস্থান রাখা হয়েছে। এর ফলে, ৭টি প্রকল্প সরকারি-বেসরকারি অংশীদারিত্বে গড়ে তোলা হবে। সংসদে আজ বাজেট পেশ করার সময় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন বলেছেন, প্রধান প্রধান বন্দরগুলি তাদের পরিচালন পরিষেবার জন্য মডেল গড়ে তুলবে, যেখানে বেসরকারি সংস্থাগুলি এই পরিচালনার কাজটি করবে।
ভারতে বাণিজ্যিক জাহাজ চলাচলের বিষয়ে উৎসাহ দেওয়ার জন্য মন্ত্রী ১ হাজার ৬২৪ কোটি টাকার একটি ভর্তুকি সহায়ক প্রকল্প চালুর প্রস্তাব করেছেন। পাঁচ বছর ধরে ভারতীয় জাহাজ কোম্পানিগুলিকে বিভিন্ন মন্ত্রক এবং রাষ্ট্রায়ত্ত প্রতিষ্ঠানগুলি আন্তর্জাতিক টেন্ডারের মাধ্যমে সহায়তা করবে। এর ফলে, ভারতীয় জাহাজ কর্মীদের প্রশিক্ষণ এবং কর্মসংস্থানের সুযোগ বাড়বে। এছাড়াও, আন্তর্জাতিক ক্ষেত্রে ভারতীয় সংস্থাগুলির অংশীদারিত্ব বৃদ্ধি পাবে।
২০২৪ সালের মধ্যে পুরনো জাহাজ থেকে পুনর্ব্যবহারযোগ্য সামগ্রী বের করার ক্ষমতা প্রায় ৪৫ লক্ষ লাইট ডিসপ্লেসমেন্ট টন করার উদ্যোগ নেওয়া হয়েছে। অর্থমন্ত্রী বলেছেন, ইউরোপ ও জাপান থেকে আরও জাহাজ এর ফলে ভারতে আসবে। হংকং আন্তর্জাতিক কনভেনশনের মান্যতাপ্রাপ্ত গুজরাটের আলাং – এ ৯০টি জাহাজ পুনর্ব্যবহারযোগ্য ইউনিট বর্তমানে কাজ করছে। সরকারের নতুন উদ্যোগের ফলে আরও দেড় লক্ষ কর্মসংস্থান সৃষ্টি হবে।
সড়কপরিবহণওমহাসড়কমন্ত্রক
ই১২ এবং ই১৫ মাত্রার জ্বালানিতে ধোঁয়া নিঃসরণ মানদন্ডের বিষয়ে বিজ্ঞপ্তি
নতুন দিল্লি,১৩ অক্টোবর, ২০২১
কেন্দ্রীয় সড়ক পরিবহণ ও মহাসড়ক মন্ত্র গত ১১ অক্টোবর ই১২ এবং ই১৫ মাত্রার জ্বালানী ক্ষেত্রে ধোঁয়া নিঃসরণের মাপকাঠি ঠিক করার বিষয়ে এক বিজ্ঞপ্তি জারি করেছে ।এই পদক্ষেপ আগামীদিনে গাড়ি উৎপাদন শিল্প সংস্থাকে ই১২ এবং ই১৫ মাত্রার জ্বালানি ব্যবহার উপযোগী গাড়ি তৈরিতে সাহায্য করবে। এই বিষয়ে বিস্তারিত জানার জন্য ক্লিক করুণ-https://static.pib.gov.in/WriteReadData/specificdocs/documents/2021/oct/doc2021101311.pdf লিঙ্কে।
CG/SS
(Visitor Counter : 119
প্রধানমন্ত্রীরদপ্তর
প্রধানমন্ত্রী আগামীকাল, ২৯ সেপ্টেম্বর নতুন দিল্লিতে পুনর্জাগরণের জন্য শিক্ষা ক্ষেত্রে নেতৃত্ব বিষয়ে একটি সম্মেলনের উদ্বোধন করবেন
নয়াদিল্লি, ২৮ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আগামীকাল ২৯শে সেপ্টেম্বর নতুন দিল্লির বিজ্ঞান ভবনে পুনর্জাগরণের জন্য শিক্ষা ক্ষেত্রে নেতৃত্ব প্রদান বিষয়ে একটি সম্মেলনের উদ্বোধন করবেন। এতে সারা দেশের ৩৫০টিরও বেশি বিশ্ববিদ্যালয়ের উপাচার্য/অধিকর্তারা অংশগ্রহণ করবেন। ইউজিসি, এআইসিটিই, আইসিএসএসআর, আইজিএনসিএ, আইজিএনওইউ, জেএনইউ এবং এসজিটি বিশ্ববিদ্যালয় যৌথভাবে এই সম্মেলনের আয়োজন করেছে।
এই সম্মেলনের মূল সুর হিসাবে ভারতীয় শিক্ষা ব্যবস্থার ভবিষ্যৎ চ্যালেঞ্জ মোকাবিলা এবং অ্যাকাডেমিক পর্যায়ে ফলাফল ও শিক্ষা ক্ষেত্রে নিয়ন্ত্রণ বিষয়ে খোলনলচে বদলে ফেলার একটি পরিকল্পনা প্রণয়নের কথা ভাবা হয়েছে।
মাননীয় প্রধানমন্ত্রী সকাল ১০টা ৩০ মিনিটে এই সম্মেলন উদ্বোধন করার পর ৮টি মূল বিষয়ে পৃথকভাবে অধিবেশন বসবে। এগুলি হ’ল :-
১) শিক্ষার্থী-কেন্দ্রিক শিক্ষা ব্যবস্থায় শিক্ষার মানোন্নয়ন – প্রয়োজন মাফিক শিক্ষার জন্য কৃত্রিম মেধার ব্যবহার।
২) কাজের অনুসন্ধান থেকে কাজের সৃষ্টি - উদ্ভাবন ও ঔদ্যোগিক ক্ষেত্রের উন্নয়ন।
৩) গবেষণার মানোন্নয়ন – ভারতের প্রয়োজনের ওপর জোর।
৪) বিভিন্ন শিক্ষা প্রতিষ্ঠানের মধ্যে সমন্বয়সাধন – গ্রন্থাগার পরিষেবা ভাগ করে নেওয়া এবং জ্ঞান বিনিময়ের মতো অ্যাকাডেমিক ক্ষেত্রে অভিন্ন ভাণ্ডার বা পুল স্থাপন।
৫) সুসংহত ও অন্তর্ভুক্ত ক্যাম্পাস নির্মাণ – শিক্ষা প্রতিষ্ঠানের ক্যাম্পাসগুলির সঙ্গে ছাত্রদের মানসিক সংযোগ গড়ে তোলার মতো কাজের উদ্যোগ।
৬) অংশগ্রহণমূলক প্রশাসনিক আদর্শ – প্রশাসনিক প্রক্রিয়ায় ছাত্রছাত্রীদের অংশগ্রহণের সহায়তা।
৭) শিক্ষা প্রতিষ্ঠানগুলির জন্য শক্তিশালী আর্থিক মডেল গড়ে তোলা – সরকারি সহায়সম্পদের পাশাপাশি প্রাক্তন ছাত্রছাত্রী ও কর্পোরেট সংস্থার কাছ থেকে তহবিল সংগ্রহের ব্যবস্থা।
৮) মূল্যবোধ যুক্ত শিক্ষার ব্যবস্থাকে উৎসাহিত করতে শিক্ষায় সর্বজনীন মূল্যবোধ ও জীবনের দক্ষতাকে অন্তর্ভুক্ত করা।
সম্মেলনের সমাপ্তি অধিবেশনে পৌরহিত্য করবেন মানবসম্পদ উন্নয়ন মন্ত্রী শ্রী প্রকাশ জাভড়েকর। এই অধিবেশনে সম্মেলনের ৮টি গোষ্ঠীর পক্ষ থেকে স্থির হওয়া কর্মপরিকল্পনা বিষয়ে বক্তব্য পেশ করা হবে। বর্ধিত অধিবেশনে এই বিষয়গুলি নিয়ে বিতর্ক হবে এবং এখান থেকেই দেশের উচ্চ শিক্ষা ক্ষেত্রের উন্নয়নের লক্ষ্যে একটি সামগ্রিক কর্মপরিকল্পনা উঠে আসবে বলে আশা করা হচ্ছে।
CG/PB/SB…
(Visitor Counter : 70
প্রতিরক্ষামন্ত্রক
কারগিল বিজয় দিবসে জাতীয় যুদ্ধ স্মারকে শহীদ সেনানীদের প্রতি শ্রদ্ধা নিবেদন প্রতিরক্ষা মন্ত্রীর
নয়াদিল্লি, ২৬ জুলাই, ২০২১
কারগিল বিজয় দিবসের ২২তম বার্ষিকীতে আজ নতুন দিল্লির জাতীয় যুদ্ধ স্মারকে শহীদ সেনানীদের প্রতি শ্রদ্ধা জানিয়েছেন প্রতিরক্ষা মন্ত্রী শ্রী রাজনাথ সিং। ১৯৯৯ সালে ‘অপারেশন বিজয়’  ভারতের জয়লাভের সময় দেশের সেবায় যে সমস্ত সাহসী সেনানী নিজেদের আত্মোৎসর্গ করেছিলেন প্রতিরক্ষা মন্ত্রী তাঁদের স্মরণে পুষ্প স্তবক অর্পণ করে শ্রদ্ধা জানান।
জাতীয় যুদ্ধ স্মারকে ভিজিটর্স বুকে এক বার্তায় রাজনাথ সিং কারগিল যুদ্ধের বীর সেনানীদের অদম্য সাহসিকতার কথা স্মরণ করে বলেন, ভারতীয় সেনাবাহিনীর অসামান্য ও লক্ষ্যে অবিচল সেনা জাওয়ানদের বলিদান কখনই ভারতবাসী ভুলবে না। তিনি আরও বলেন, কৃতজ্ঞ দেশবাসী সর্বদাই তাঁদের বীরত্বের কাছে ঋণী হয়ে থাকবেন এবং তাঁদের আদর্শ অনুসরণ করে চলবেন।
এক ট্যুইটে প্রতিরক্ষা মন্ত্রী শ্রী সিং বলেছেন, নির্ভীক সেনা জওয়ানদের আত্মবলিদান আগামী প্রজন্মকেও উদ্বুদ্ধ করবে। ট্যুইটারে একটি ভিডিও শেয়ার করে শ্রী সিং অসীম সাহসী ভারতীয় সেনানীদের শৌর্য্য ও ত্যাগের প্রতি কৃতজ্ঞতা জানিয়েছেন।
এই উপলক্ষে বিভাগীয় প্রতিমন্ত্রী শ্রী অজয় ভট্ট, বায়ু সেনাপ্রধান এয়ার চিফ মার্শাল আর কে এস ভাদোরিয়া, সেনাপ্রধান জেনারেল এম এম নার্ভানে, প্রতিরক্ষা সচিব ডঃ অজয় কুমার সহ ইন্টিগ্রেটেড ডিফেন্স স্টাফের প্রধান ভাইস অ্যাডমিরাল অতুল কুমার জৈন এবং সেনাবাহিনীর উচ্চ পদস্থ আধিকারিকরা জাতীয় যুদ্ধ স্মারকে শহীদ সেনানীদের প্রতি শ্রদ্ধা জানান।
কারগিল যুদ্ধের সময় ভারতীয় বিমান বাহিনীর সাহায্যে ভারতীয় সেনা জওয়ানরা প্রতিকূল আবহাওয়া, চরম ভৌগোলিক পরিস্থিতি এবং দুর্দমনীয় চ্যালেঞ্জ উপেক্ষা করে শত্রু পক্ষের বিরুদ্ধে লড়াইয়ে সফল হয়ে হিমালয়ের সুউচ্চ পর্বতশৃঙ্গগুলি পুনরায় দখল করেন। স্মরণীয় এই ঘটনাকে সারা দেশ গর্বের সঙ্গে স্মরণ করে থাকে।
CG/BD/SB
(Visitor Counter : 147
প্রধানমন্ত্রীরদপ্তর
দ্বিতীয় আন্তর্জাতিক কোভিড সংক্রান্ত ভার্চুয়াল সম্মেলনের উদ্বোধনী অধিবেশনে প্রধানমন্ত্রী শ্রী নরেন্দ্র মোদীর ভাষণ
নয়াদিল্লী, ১২ মে, ২০২২
(রাষ্ট্রপতি বাইডেন,
উপরাষ্ট্রপতি হ্যারিস,
সুধীবৃন্দ,
নমস্কার!
কোভিড মহামারীর কারণে আমাদের স্বাভাবিক জীবনযাত্রা ব্যাহত হয়েছে, সরবরাহ শৃঙ্খলের সমস্যা দেখা দিয়েছে এবং এর মধ্য দিয়ে মুক্তমনা সমাজ কার্যকারিতার পরীক্ষার সম্মুখীন হয়েছে। ভারতে আমরা এই মহামারীর বিরুদ্ধে একটি জনমুখী কৌশল গ্রহণ করেছিলাম। আমাদের বাজেটে স্বাস্থ্যক্ষেত্রে এবার সবথেকে বেশি বরাদ্দ করা হয়েছে।
আমাদের টিকাকরণ অভিযান বিশ্বে সর্ববৃহৎ। আমরা ৯০ শতাংশ প্রাপ্তবয়স্ক নাগরিকদের মধ্যে টিকাকরণের কাজ সম্পূর্ণ করেছি। ৫ কোটির বেশি শিশু ইতিমধ্যেই টিকার ডোজ পেয়েছে। ভারত বিশ্ব স্বাস্থ্য সংস্থার অনুমোদিত চারটি টিকা উৎপাদন করছে এবং এ বছর ৫০০ কোটি টিকার ডোজ উৎপাদন করার ক্ষমতা অর্জন করেছে।
আমরা ৯৮টি দেশকে দ্বিপাক্ষিকভাবে অথবা কোভ্যাক্স কর্মসূচির মাধ্যমে ২০ কোটি টিকার ডোজ পাঠিয়েছি। নমুনা পরীক্ষা, চিকিৎসা এবং তথ্য ব্যবস্থাপনার জন্য ভারত কোভিড পরিস্থিতি মোকাবিলার জন্য স্বল্পমূল্যের প্রযুক্তি উদ্ভাবন করেছে।
ভাইরাস সংক্রান্ত আন্তর্জাতিক স্তরে তথ্য ভান্ডারে ভারতের জিন বিন্যাসের কনসোর্টিয়াম তাৎপর্যপূর্ণভাবে প্রচুর তথ্য সরবরাহ করেছে। আমি অত্যন্ত আনন্দিত যে আমরা এই নেটওয়ার্কটিকে আমাদের প্রতিবেশী রাষ্ট্রগুলির মধ্যে সম্প্রসারিত করতে পেরেছি।
ভারতে আমরা কোভিডের বিরুদ্ধে লড়াইয়ের সময় রোগ প্রতিরোধ ক্ষমতা বাড়াতে আমাদের চিরাচরিত ওষুধগুলিকে সাপ্লিমেন্ট হিসেবে ব্যবহার করেছি। এরফলে বহু প্রাণ রক্ষা করা সম্ভব হয়েছে।
গত মাসে আমরা ভারতে ‘ডাব্লুএইচও সেন্টার ফর ট্র্যাডিশনাল মেডিসিন’-এর শিলান্যাস করেছি। সারা বিশ্বের কাছে আমাদের শতাব্দী প্রাচীন জ্ঞান ভান্ডার পৌঁছে দেওয়াই এর মূল উদ্দেশ্য।
সুধীবৃন্দ,
স্বাস্থ্য ক্ষেত্রে ভবিষ্যতে যেকোন আপৎকালীন পরিস্থিতির মোকাবিলার জন্য সারা বিশ্বজুড়ে ঐক্যবদ্ধ প্রয়াসের প্রয়োজন। টিকা এবং ওষুধ যাতে সকলের কাছে পৌঁছায় তা নিশ্চিত করতে আমাদের আন্তর্জাতিক স্তরে একটি কার্যকর সরবরাহ শৃঙ্খল গড়ে তুলতে হবে।
বিশ্ব স্বাস্থ্য সংস্থার নিয়মাবলী, বিশেষ করে ট্রাইপস-এর ক্ষেত্রে নিয়মটি আরও শিথিল করা প্রয়োজন। আন্তর্জাতিক স্তরে স্বাস্থ্য সংক্রান্ত নিরাপত্তা ব্যবস্থাকে আরও কার্যকর করে তুলতে বিশ্ব স্বাস্থ্য সংস্থার সংস্কারের প্রয়োজন।
সরবরাহ শৃঙ্খলকে স্থিতিশীল করতে এবং ভবিষ্যৎ পরিস্থিতি সম্পর্কে প্রয়োজনীয় ধারণা পেতে বিশ্ব স্বাস্থ্য সংস্থার টিকা ও চিকিৎসা পদ্ধতির অনুমোদন প্রক্রিয়ার আরো সংস্কারের জন্য আহ্বান জানাচ্ছি। আন্তর্জাতিক সম্প্রদায়ের দায়িত্বশীল সদস্য হিসেবে ভারত এক্ষেত্রে গুরুত্বপূর্ণ ভূমিকা পালন করতে প্রস্তুত।
ধন্যবাদ।
অনেক অনেক ধন্যবাদ।
CG/CB/NS
স্বরাষ্ট্র মন্ত্রক
ভারত-বাংলাদেশ পুলিশ প্রধানদের মধ্যে বার্তালাপ
নতুন দিল্লি, ১২ জানুয়ারি, ২০২১
ভারত ও বাংলাদেশের পুলিশ প্রধানদের মধ্যে প্রথম প্রতিনিধিস্তরের ‘ভার্চুয়াল পুলিশ প্রধান বার্তালাপ’ আজ অনুষ্ঠিত হয়েছে। ইতিবাচক এবং আত্মবিশ্বাসের পরিবেশ-পরিস্থিতিতে এই বৈঠক অনুষ্ঠিত হয়। চলতি দ্বিপাক্ষিক সহযোগিতা এবং পারস্পরিক উদ্বেগের একাধিক বিষয় নিয়ে আলোচনা চালানো হয়। এই বার্তালাপের সময় দুই দেশের পুলিশ বাহিনীকে আরও জোরদার করে তোলার সিদ্ধান্ত নেওয়া হয়েছে। সুরক্ষা ও সন্ত্রাস বিরোধী কার্যকলাপ রোধে সময়োপযোগী এবং কার্যকর পরিচালন ব্যবস্থা গ্রহণের জন্য ‘নোডাল পয়েন্ট’ প্রতিষ্ঠা করা হবে বলে সিদ্ধান্ত নেওয়া হয়েছে।
উভয় পক্ষই বিশ্বব্যাপী সন্ত্রাসবাদী দলগুলি যেখানেই সক্রিয় থাকুক না কেন অথবা সন্ত্রাসমূলক কাজের সঙ্গে যুক্ত পলাতক ব্যক্তির বিরুদ্ধে যৌথভাবে কার্যকরি পদক্ষেপ গ্রণের সিদ্ধান্ত নিয়েছে। এমনকি উভয় পক্ষই নির্ধারিত নোডাল পয়েন্টের মাধ্যমে একটি বাস্তব সময় ভিত্তিক তথ্য বা রিয়েল টাইম ইনফরমেশন ভাগ করে নেওয়া এবং মত বিনিময় চালানোর বিষয়ে সহমত পোষণ করেছে। পাশাপাশি উভয় দেশই বিভিন্ন জঙ্গি গোষ্ঠীর বিরুদ্ধে যে পদক্ষেপ গ্রহণ করেছে সে বিষয়ে একে অপরের প্রশংসাও জানায়।
সীমান্তপারের অপরাধমূলক কর্মকাণ্ড, মাদক চোরাচালান, জাল ভারতীয় নোট পাচার, অস্ত্র ও গোলাবারুদ এবং মানব পাচারের বিরুদ্ধে লড়াই চালিয়ে যেতে পারস্পরিক সমন্বয় বৃদ্ধির বিষয় নিয়েও আলোচনা চালানো হয়।
বর্তমান কোভিড-১৯ মহামারীর জেরে একাধিক সীমাবদ্ধতার পরিপ্রেক্ষিতে এদিনের বৈঠক ভার্চুয়াল মাধ্যমে সংক্ষিপ্ত আকারে অনুষ্ঠিত হয়েছে। তবে উভয় পক্ষই এই নতুন উচ্চস্তরীয় ব্যবস্থাপনার বিষয়ে গুরুত্ব আরোপ করেছে। ভবিষ্যতে সমস্ত ধরণের সুরক্ষা সম্পর্কিত সমস্যা মোকাবিলায় একে অপরকে বৃহত্তর সহযোগিতা প্রদান করবে বলে উভয় পক্ষই আশ্বাস দিয়েছে। দুই দেশের অন্যান্য সুরক্ষা সংস্থার সদস্যদের সহযোগিতায় পুলিশ প্রধানদের এই বার্তালাপ উভয় দেশের পুলিশ বাহিনীর মধ্যে আগামীদিনে সহযোগিতা আরও বাড়িয়ে তুলবে এবং সম্পর্ক আরও সুদৃঢ় ও মজবুত করে তুলবে। বাংলাদেশের স্বাধীনতার ৫০তম বার্ষিকীতে উভয় দেশের মধ্যে কৌশলগত অংশিদারিত্ব আরও মজবুত হবে।
পেট্রোলিয়ামওপ্রাকৃতিকগ্যাসমন্ত্রক
পিএমইউওয়াই – এর আওতাভুক্ত সুবিধাভোগীদের গড়ে এলপিজি সিলিন্ডার ব্যবহার
নয়াদিল্লি, ২০ ডিসেম্বর, ২০২১
পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি রাজ্যসভায় আজ এক প্রশ্নের লিখিত উত্তরে ২০১৮-১৯, ২০১৯-২০ এবং ২০২০-২১ অর্থবর্ষে প্রধানমন্ত্রী উজ্জ্বলা যোজনা  – এর আওতাভুক্ত সুবিধাভোগীদের গড়ে এলপিজি সিলিন্ডার ব্যবহারের বিশদ বিবরণ তুলে ধরেছেন। সরকার পিএমইউওয়াই সুবিধাভোগীদের আরও ভালো এলপিজি ব্যবহারের বিষয়ে উৎসাহিত করার জন্য বেশ কয়েকটি পদক্ষেপ নিয়েছে। স্থায়ী ভিত্তিতে এলপিজি ব্যবহারের বিষয়ে সুবিধাভোগীদের বোঝানোর জন্য ‘প্রধানমন্ত্রী এলপিজি পঞ্চায়েত’ পরিচালনা, গণসচেতনতা শিবির, ২০২০ সালের এপ্রিল-ডিসেম্বর পর্যন্ত প্রধানমন্ত্রী গোল্ড কল্যাণ প্যাকেজের আওতায় পিএমইউওয়াই সুবিধাভোগীদের তিনটি বিনামূল্যে সিলিন্ডার দেওয়ার মতো একাধিক উদ্যোগ নেওয়া হয়েছে। তেল বিপণন সংস্থাগুলি পিএমইউওয়াই – এর আওতাভুক্ত সুবিধাভোগীদের ৭.৮৮ লক্ষ ৫ কিলোগ্রামের সিলিন্ডার দিয়েছে। এছাড়াও, ৭.১ লক্ষ পিএমইউওয়াই-এর সুবিধাভোগী ১৪.২ কেজির পরিবর্তে ৫ কেজির সিলিন্ডার পাওয়ার সুযোগ পেয়েছেন।
টার্গেটেড পাবলিক ডিস্ট্রিবিউশন সিস্টেম  কন্ট্রোল অর্ডার, ২০১৫ অনুসারে ন্যায্য মূল্যের দোকানের কার্যকারিতা বিবেচনা করে মালিকদের সংশ্লিষ্ট রাজ্য সরকার/কেন্দ্রশাসিত অঞ্চলের মাধ্যমে লাইসেন্স দেওয়া হয়। ন্যায্যমূল্যের দোকানগুলির পরিচালনা ব্যবস্থার উন্নতিসাধনে টিপিডিএস-এর আওতায় খাদ্যশস্য ব্যতীত অন্যান্য পণ্য সামগ্রীর বিক্রির অনুমতি দেওয়া হয়েছে। মহারাষ্ট্র, গোয়া, রাজস্থান ইতিমধ্যেই ন্যায্যমূল্যের দোকানগুলিকে ছোট এলপিজি সিলিন্ডার বিক্রি করার অনুমতি দিয়েছে। খাদ্য ও গণবন্টন ব্যবস্থাপনা দপ্তর রাজ্য/কেন্দ্রশাসিত অঞ্চল এবং তেল বিপণন সংস্থাগুলিকে ন্যায্যমূল্যের দোকানে ছোট এলপিজি সিলিন্ডার বিক্রির বিষয়ে উদ্যোগী হতে বলেছে।
CG/SS/SB
(Visitor Counter : 75
উপ-রাষ্ট্রপতিরসচিবালয়
নতুন কেন্দ্রীয় মন্ত্রীরা উপ-রাষ্ট্রপতির সঙ্গে দেখা করেছেন
কেন্দ্রীয় মন্ত্রিসভার নতুন সদস্যরা আজ ভারতের উপ-রাষ্ট্রপতি শ্রী এম ভেঙ্কাইয়া নাইডুর সঙ্গে দেখা করে তাঁদের মন্ত্রকের কাজকর্ম বিষয়ে তাঁকে অবহিত করেছেন। কেন্দ্রীয় আবাসন ও পুর বিষয়ক প্রতিমন্ত্রী  শ্রী হরদীপ সিং পুরী গতকাল উপ-রাষ্ট্রপতির সঙ্গে দেখা করেন। এই বৈঠকে শ্রী নাইডু স্মার্ট সিটি এবং বিভিন্ন আবাসন প্রকল্পের কাজ ভালোভাবে শুরু হওয়ায় সন্তোষ ব্যক্ত করেন। তিনি আগামীদিনগুলিতেও কাজের এই গতি বজায় রাখার কথা বলেন।
সামাজিক ন্যায় ও ক্ষমতায়ন দপ্তরের মন্ত্রী শ্রী থাওয়ার চাঁদ গেহলটের সঙ্গে সাক্ষাতের সময় উপ-রাষ্ট্রপতি দক্ষতা উন্নয়ন এবং প্রতিবন্ধকতাযুক্ত ব্যক্তিদের পুনর্বাসন ও ক্ষমতায়নের কাজকে আরও জোরদার করার কথা বলেন। কোলহাপুরে ১০ হাজার প্রতিবন্ধকতাযুক্ত মানুষকে বিশেষ সহায়তা প্রদানের অনুষ্ঠানে উপস্থিত থাকার জন্য মন্ত্রীর আমন্ত্রণ তিনি গ্রহণ করেন।
আজ সকালে রেল, বাণিজ্য ও শিল্পমন্ত্রী শ্রী পীযূষ গোয়েল উপ-রাষ্ট্রপতির সঙ্গে সাক্ষাৎ করলে শ্রী নাইডু বর্তমানে চালু বিভিন্ন প্রকল্পের কাজ দ্রুততর করার পরামর্শ দেন। রেলমন্ত্রী, উপ-রাষ্ট্রপতিকে রেলের নতুন প্রকল্প রূপায়ণের কাজের অগ্রগতি বিষয়ে অবহিত করেন। অন্ধ্রপ্রদেশে রেলের যে সব প্রকল্পে জমির সমস্যা রয়েছে,তা নিয়ে উপ-রাষ্ট্রপতি রাজ্য সরকারের সঙ্গে কথা বলার প্রতিশ্রুতি দিয়েছেন।
পশুপালন, ডেয়ারি এবং মৎস্যমন্ত্রী শ্রী গিরিরাজ সিং উপ-রাষ্ট্রপতির সঙ্গে সাক্ষাৎ করলে, অভ্যন্তরীণ ও সামুদ্রিক মৎস্যচাষ, পোলট্রি এবং ডেয়ারি ক্ষেত্রে উদ্যোগপতিদের সঙ্গে আলোচনার ভিত্তিতে কাজের মাধ্যমে গ্রামীণ অর্থনীতি ও রপ্তানি উন্নয়নের কাজের বিষয়ে পরামর্শ দেওয়া হয়। কেন্দ্রীয় মহিলা ও শিশুবিকাশ এবং বস্ত্রবয়ন দপ্তরের মন্ত্রী শ্রীমতী স্মৃতি জুবিন ইরানি উপ-রাষ্ট্রপতির সঙ্গে সাক্ষাৎ করলে শিশুদের অধিকার রক্ষা বিষয়ে সরকারের বিভিন্ন উদ্যোগ নিয়ে তাঁদের মধ্যে আলোচনা হয়।
CG/PB/DM/….12th June, 2019
(Visitor Counter : 99
বিজ্ঞানওপ্রযুক্তিমন্ত্রক
জৈব প্রযুক্তি দপ্তরের প্রতিষ্ঠা দিবস উদযাপন
নয়াদিল্লি, ২৫ ফেব্রুয়ারি, ২০২০
আগামীকাল জৈব প্রযুক্তি দপ্তরের ৩৪তম প্রতিষ্ঠা দিবস। এই উপলক্ষে কেন্দ্রীয় বিজ্ঞান ও প্রযুক্তি মন্ত্রকের জৈব প্রযুক্তি দপ্তর নতুন দিল্লির ন্যাশনাল ইনস্টিটিউট অফ ইমিউনোলজি -তে এক অনুষ্ঠানের আয়োজন করবে। কেন্দ্রীয় স্বাস্থ্য ও পরিবারকল্যাণ, ভূ-বিজ্ঞান, বিজ্ঞান ও প্রযুক্তি মন্ত্রী ডঃ হর্ষ বর্ধন অনুষ্ঠানে মুখ্য অতিথি হিসেবে উপস্থিত থাকবেন এবং পুরস্কার প্রদান করবেন। বিভিন্ন গবেষণা প্রতিষ্ঠান, বিশ্ববিদ্যালয়, বিজ্ঞান প্রতিষ্ঠান, জাতীয় পরীক্ষাগারে কর্মীরা বিজ্ঞানীদের কাজের অসামান্য অবদান এবং উৎসাহদানের জন্য জৈব প্রযুক্তি দপ্তর গবেষণা উদ্ভাবন এবং প্রযুক্তি উৎকর্ষ পুরস্কার দেয়। যে পুরস্কারগুলি প্রদান করা হয় সেগুলি হল :
i. হরগোবিন্দ খোরানা – যুব জৈব প্রযুক্তি উদ্ভাবনী পুরস্কার
ii. এস রামচন্দ্রন – পেশাগত উন্নয়নের জন্য জাতীয় জৈব বিজ্ঞান পুরস্কার
iii. জানকী আম্মাল জাতীয় মহিলা জীব-বিজ্ঞানী পুরস্কার
iv. টাটা ইনোভেটিভ ফেলোশিপ পুরস্কার
v. জৈব প্রযুক্তি সমাজ উন্নয়ন পুরস্কার
অনুষ্ঠানে বক্তব্য রাখবেন পদ্মশ্রী পুরস্কার বিজয়ী বিশিষ্ট বিজ্ঞানী ডঃ ডি বালাসুব্রহ্মনিয়ন, হায়দরাবাদের চক্ষু প্রতিষ্ঠানের এমিরিটাস ডিরেক্টর এল ভি প্রসাদ।
গত তিন দশকে ভারতে জৈব প্রযুক্তি ক্ষেত্রে যথেষ্ট বিকাশ ঘটেছে এবং তা স্বাস্থ্য, কৃষি সহ বিভিন্ন ক্ষেত্রে অসামান্য অবদান রেখেছে। সরকার এবং বেসরকারি ক্ষেত্রগুলি থেকে প্রতিনিয়ত সমর্থন আসার ফলে জৈব প্রযুক্তি ক্ষেত্রে দ্রুত অগ্রগতি লক্ষ্য করা গেছে। বিশ্বের প্রথম ১২টি জৈব প্রযুক্তি গন্তব্যের মধ্যে ভারত অন্যতম। ২০২৫ সালের মধ্যে ভারত ১ লক্ষ ৫০ হাজার কোটি টাকা মূল্যের জৈব প্রযুক্তি-নির্ভর পণ্য উৎপাদন ও পরিষেবা যোগানের লক্ষ্যমাত্রা নিয়েছে। স্বাস্থ্য পরিষেবা, কৃষি, শক্তি সহ বিভিন্ন ক্ষেত্রে সমস্যা মোকাবিলায় জৈব প্রযুক্তি ক্ষেত্র গুরুত্বপূর্ণ ভূমিকা পালন করে চলেছে।
CG/SS/DM
(Visitor Counter : 77
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ইউএনসিসিডি-র সিওপি১৪ সম্মেলনে আগামীকাল ভাষণ দেবেন
ভারত চীনের থেকে সিওপি-র সভাপতির দায়িত্ব দু বছরের জন্য গ্রহণ করেছে
নয়াদিল্লি, ০৮ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী মরুকরণ প্রতিহত করার লক্ষ্যে রাষ্ট্রসঙ্ঘের সম্মেলন চর্তুদশ কনফারেন্স অফ পার্টিজ তে আগামীকাল ভাষণ দেবেন। উচ্চপর্যায়ের এই সম্মেলনটি উত্তরপ্রদেশের গ্রেটার নয়ডায় অনুষ্ঠিত হচ্ছে।
এই সম্মেলন এমন একটি সময়ে অনুষ্ঠিত হচ্ছে যখন ভারত চীনের কচ্ছ থেকেদু বছরের জন্য সিওপি-র সভাপতির দায়িত্ব গ্রহণ করেছে। এখানে আন্তর্জাতিক প্রেক্ষাপটে জমি ব্যবস্হাপনা সহ পরিবেশ সংক্রান্ত বিভিন্ন বিষয় নিয়ে আলোচনা হবে। এই প্রসঙ্গে উল্লেখ করা ভাল যে ভারত সিওপি-র জলবায়ুর পরিবর্তন, জীববৈচিত্র্য এবং জমি ব্যবস্হাপনা- সবকটি সম্মেলনেরই আয়োজন করার সম্মান অর্জন করল।
এই সম্মেলনে মন্ত্রী এবং সরকারি প্রতিনিধি, অসরকারি এবং আন্তঃসরকারি সংগঠনগুলির সদস্য, বিজ্ঞানী, মহিলা এবং যুব সম্প্রদায়ের প্রায় ৭ হাজার ২০০ জন অংশগ্রহণ করবেন বলে আশা করা হচ্ছে। বিশ্ব জুড়ে ভূমির ব্যবহার সংক্রান্ত বিভিন্ন নীতি-নির্দেশিকা রূপায়ণে প্রয়োজনীয় পদক্ষেপ নিতে ৩০টি সিদ্ধান্ত নেওয়া হবে। এরমধ্যে রয়েছে বাধ্য হয়ে উদ্বাস্তু হওয়া, বালি এবং ধূলিঝড় ও খরার মতো বিভিন্ন সমস্যার সমাধানের উপায় খুঁজে বের করা।
CG/CB/NS
(Visitor Counter : 58
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডঃ জিতেন্দ্র সিং বলেছেন, ভারতের লক্ষ্য ২০৩০-এর মধ্যে জৈব-অর্থনীতির পরিমাণ ৩০০ বিলিয়ন মার্কিন ডলার করা
নয়াদিল্লি, ২৮ জুলাই, ২০২২
কেন্দ্রীয় বিজ্ঞান ও প্রযুক্তি ও ভূ-বিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মীবর্গ, জন-অভিযোগ, অবসরভাতা, পারমাণবিক শক্তি এবং মহাকাশ দপ্তরের প্রতিমন্ত্রী ডঃ জিতেন্দ্র সিং বলেছেন, ভারতের লক্ষ্য ২০৩০-এর মধ্যে জৈব-অর্থনীতির পরিমাণ ৩০০ বিলিয়ন মার্কিন ডলার করা।
রাজ্যসভায় আজ এক প্রশ্নের লিখিত জবাবে ডঃ জিতেন্দ্র সিং বলেন, ভারতে জৈব-অর্থনীতি ২০১৯-এর ৪৪ বিলিয়ন ডলারের তুলনায় ২০২১-এ বেড়ে হয়েছে ৮০.১ বিলিয়ন ডলার।
জৈব-অর্থনীতি হল জৈব সম্পদের উৎপাদন, ব্যবহার এবং সংরক্ষণ যার মধ্যে আছে এই সংক্রান্ত জ্ঞান, বিজ্ঞান, প্রযুক্তি এবং উদ্ভাবন। এর লক্ষ্য সমস্ত অর্থনৈতিক ক্ষেত্রকে তথ্য, উৎপাদন, প্রক্রিয়া এবং পরিষেবা যোগানো। ভারতের বায়োটেক শিল্প প্রায় পাঁচটি প্রধান ক্ষেত্রের সঙ্গে জড়িত। সেগুলি হল – বায়োফার্মা, বায়ো-এগ্রিকালচার, বায়ো-ইন্ডাস্ট্রিয়াল, বায়ো-এনার্জি এবং বায়ো-আইটি, সিআরও এবং গবেষণা পরিষেবা সমৃদ্ধ বায়ো-সার্ভিসেস।
জৈব-অর্থনীতিকে সামাজিক পরিবর্তনের মোকাবিলার হাতিয়ার হিসেবে দেখা হয়ে থাকে। উদাহরণস্বরূপ, শক্তি উৎপাদন প্রক্রিয়ায় বায়োমাস অথবা পুনর্নবীকরণযোগ্য সম্পদের ব্যবহার, দূষণহীন রাসায়নিক এবং দ্রব্যের ব্যবহার; জৈব-সার, বর্জ্য হ্রাস ইত্যাদি যেগুলি কার্বন নিঃসরণ সংক্রান্ত দূষণের মোকাবিলা করে। সেইসঙ্গে খাদ্য ও পুষ্টি, স্বাস্থ্য, শক্তিক্ষেত্রে স্বয়ম্ভরতা এবং দীর্ঘস্থায়ী পরিবেশের ওপর প্রভাব ফেলে। বায়োটেক শিল্প, গবেষণা প্রতিষ্ঠান এবং ক্রমবর্ধমান বায়োটেক স্টার্ট-আপগুলির কাছ থেকে নতুন ধরনের উদ্ভাবনী সমাধান আশা করা হচ্ছে।
PG/AP/DM
(Visitor Counter : 103
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্পের অগ্রাধিকার ক্ষেত্রে ঋণ
নয়াদিল্লি, ১৫ মার্চ, ২০২২
২০২০ সালের ৪ঠা সেপ্টেম্বর আরবিআই – এর নির্দেশ অনুযায়ী, সমস্ত খাদ্য ও খাদ্য প্রক্রিয়াকরণ কর্মকান্ড অগ্রাধিকার ক্ষেত্রে ঋণ  – এর আওতায় যোগ্য হিসাবে অন্তর্ভুক্ত করা হয়েছে।
খাদ্য প্রক্রিয়াকরণ ক্ষেত্রকে উৎসাহিত করার জন্য সাশ্রয়ী মূল্যে ঋণদানের সুবিধার্থে ন্যাশনাল ব্যাঙ্ক ফর এগ্রিকালচার অ্যান্ড রুরাল ডেভেলপমেন্ট -এর ২ হাজার কোটি টাকার একটি বিশেষ তহবিল গঠন করা হয়েছে। এই তহবিলের আওতায় ব্যক্তিগত উদ্যোক্তা, সমবায়, কৃষিজ উৎপাদক সংস্থা, কর্পোরেট, যৌথ উদ্যোগ এবং সরকারের মাধ্যমে প্রচারিত সংস্থাগুলিকে নির্ধারিত ফুড পার্কে খাদ্য প্রক্রিয়াকরণ ইউনিট স্থাপন, আধুনিকীকরণ, সম্প্রসারণ ও পরিকাঠামো উন্নয়নের জন্য ঋণ দেওয়া হয়েছে। খাদ্য প্রক্রিয়াকরণ শিল্প মন্ত্রকের মেগা ফুডপার্কগুলি ছাড়াও, বিভিন্ন রাজ্য সরকারের নোটিফায়েড অন্যান্য নির্দিষ্ট ফুডপার্কগুলিকেও এর অন্তর্ভুক্ত করা হয়েছে। চলতি বছরের ৩১শে জানুয়ারি পর্যন্ত এই তহবিল থেকে ৪৬৬.২৬ কোটি টাকা ঋণ দেওয়া হয়েছে।
দেশের উৎপাদন ক্ষমতা বৃদ্ধি ও রপ্তানি বাড়ানোর জন্য ‘আত্মনির্ভর ভারত অভিযান’ – এর অঙ্গ হিসাবে মন্ত্রক খাদ্য প্রক্রিয়াকরণ শিল্পের উৎপাদন সংযুক্ত উৎসাহভাতা প্রকল্প  চালু করেছে।
লোকসভায় আজ লিখিত উত্তরে একথা জানিয়েছেন কেন্দ্রীয় খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল।
CG/SS/SB
(Visitor Counter : 122
ক্রেতা, খাদ্যএবংগণবন্টনমন্ত্রক
বৈধ পরিমাপন আইন ২০০৯-এর মাধ্যমে অসাধু কার্যকলাপ দূর করা নিয়ে জাতীয় স্তরের কর্মশিবিরে আলোচনা
নতুন দিল্লি, ৮ মে, ২০২২
গ্রাহক ও শিল্প সংস্থার মধ্যে সামঞ্জস্য বজায় রাখতে বৈধ পরিমাপন আইন ২০০৯-এর মাধ্যমে অসাধু কার্যকলাপ দূর করার বিষয়ে সংশ্লিষ্ট সব পক্ষকে নিয়ে আগামীকাল গ্রাহক বিষয়ক দপ্তর একদিনের একটি জাতীয় কর্মশিবির আয়োজন করছে। বৈধ পরিমাপন আইন ২০০৯-এর মাধ্যমে অসাধু কার্যকলাপ দূর করতে অযাচিত হস্তক্ষেপ এড়িয়ে সহজে ব্যবসার ওপর গুরুত্ব দেওয়া হয়।
এছাড়াও একদিনের এই কর্মশিবির আয়োজনের উদ্দেশ্য হল¸ ব্যবসা বাণিজ্য ও আর্থিক অগ্রগতির ওপর বাধা সৃষ্টি না করেই অসাধু কার্যকলাপের মাধ্যমে গ্রাহকদের প্রতারিত হওয়া থেকে রক্ষা করা। সহজে ব্যবসা বাণিজ্য এবং গ্রাহক স্বার্থ সুরক্ষায় বৈধ পরিমাপন আইনের মাধ্যমে অসাধু কার্যকলাপ দূর করার ক্ষেত্রে সাফল্যের বিষয়গুলিকে চিহ্নিত করে সংশ্লিষ্ট বিভিন্ন পক্ষের মধ্যে তা নিয়ে আলোচনা করতেই এই কর্মশিবির আয়োজন করা হচ্ছে।
কেন্দ্রীয় গ্রাহক বিষয়ক, খাদ্য ও গণবন্টন মন্ত্রী শ্রী পীযূষ গোয়েল এই কর্মশিবিরে পৌরোহিত্য করবেন। শিবিরে দুই বিভাগীয় প্রতিমন্ত্রী শ্রী অশ্বীনি চৌবে এবং শ্রীমতী সাধ্বী নিরঞ্জন জ্যোতি ভাষণ দেবেন। এই আইনের মাধ্যমে অসাধু কার্যকলাপ দূর করার যে সমস্ত গুরুত্বপূর্ণ বিষয় নিয়ে আলোচনা হবে, তার মধ্যে রয়েছে ব্যবসা বাণিজ্যের ওপর বোঝা হ্রাস এবং বিনিয়োগকারীদের মধ্যে আস্থার সঞ্চার; আর্থিক অগ্রগতির ওপর গুরুত্ব এবং গ্রাহক স্বার্থ সুরক্ষা প্রভৃতি। একদিনের এই কর্মশিবিরে বিভিন্ন মন্ত্রক, রাজ্যগুলির বৈধ পরিমাপন বিভাগের আধিকারিক ও শিল্প সংস্থার প্রতিনিধিরা যোগ দেবেন।
CG/BD/AS/
(Visitor Counter : 98
প্রধানমন্ত্রীরদপ্তর
বাংলাদেশের প্রধানমন্ত্রীর ভারতে সরকারি সফরের সময় সমঝোতাপত্র / চুক্তি বিনিময়ের তালিকা
|
|
নয়াদিল্লি, ৫ অক্টোবর, ২০১৯
|
|
ক্রমিক সংখ্যা
|
|
সমঝোতাপত্র / চুক্তি
|
|
বাংলাদেশের পক্ষে বিনিময় করেছেন
|
|
ভারতের পক্ষে বিনিময় করেছেন
|
|
১
|
|
চট্টগ্রাম ও মংলা বন্দর ব্যবহারে স্ট্যান্ডার্ড অপারেটিং পদ্ধতি
|
|
ভারতে নিযুক্ত বাংলাদেশের হাইকমিশনার মিঃ সৈয়দ মুয়াজ্জেম আলি
|
|
জাহাজ চলাচল মন্ত্রকের সচিব শ্রী গোপাক কৃষ্ণ
|
|
২
|
|
ভারতের ত্রিপুরার সাব্রুম শহরে পানীয় জল সরবরাহের জন্য ফেনি নদী থেকে ১.৮২ কিউসেক জল উত্তোলন সংক্রান্ত সমঝোতাপত্র
|
|
জলসম্পদ মন্ত্রকের সচিব মিঃ কবীর বিন আনোয়ার
|
|
জলসম্পদ মন্ত্রকের সচিব শ্রী উপেন্দ্র প্রসাদ সিং
|
|
৩
|
|
ভারতের বাংলাদেশকে সহজ শর্তে ঋণ দেওয়ার প্রক্রিয়া বাস্তবায়িত করার লক্ষ্যে চুক্তি
|
|
অর্থ মন্ত্রকের আর্থিক সম্পর্ক বিভাগের যুগ্ম সচিব মহম্মদ শাহরিয়ার কাদের সিদ্দিক্কি
|
|
বাংলাদেশে নিযুক্ত ভারতের হাইকমিশনার শ্রীমতী ঋভা গাঙ্গুলি দাস
|
|
৪
|
|
হায়দরাবাদ বিশ্ববিদ্যালয় এবং ঢাকা বিশ্ববিদ্যালয়ের মধ্যে সমঝোতাপত্র
|
|
ঢাকা বিশ্ববিদ্যালয়ের উপাচার্য অধ্যাপক ডঃ মহম্মদ আখতারুজ্জামান
|
|
বাংলাদেশে নিযুক্ত ভারতের হাইকমিশনার শ্রীমতী ঋভা গাঙ্গুলি দাস
|
|
৫
|
|
সাংস্কৃতিক বিনিময় কর্মসূচির পুনর্নবীকরণ
|
|
সংস্কৃতি মন্ত্রকের সচিব ডঃ আবু হেনা মোস্তাফা কামাল
|
|
বাংলাদেশে নিযুক্ত ভারতের হাইকমিশনার শ্রীমতী ঋভা গাঙ্গুলি দাস
|
|
৬
|
|
যুব সংক্রান্ত সহযোগিতার লক্ষ্যে সমঝোতাপত্র
|
|
যুব ও ক্রীড়া মন্ত্রকের সচিব মহম্মদ আখতার হোসেন
|
|
বাংলাদেশে নিযুক্ত ভারতের হাইকমিশনার শ্রীমতী ঋভা গাঙ্গুলি দাস
|
|
৭
|
|
উপকূলীয় অঞ্চলের নজরদারি ব্যবস্থা গড়ে তোলার লক্ষ্যে সমঝোতাপত্র
|
|
স্বরাষ্ট্র মন্ত্রকের সিনিয়র সচিব মিঃ মোস্তাফা কামালউদ্দিন
|
|
বাংলাদেশে নিযুক্ত ভারতের হাইকমিশনার শ্রীমতী ঋভা গাঙ্গুলি দাস
CG/CB/DM
(Visitor Counter : 56
প্রধানমন্ত্রীরদপ্তর
প্রধানমন্ত্রী নেতাজী সুভাষ চন্দ্র বসুর মূর্তি গ্রহণ করেছেন
নয়াদিল্লি, ০৫ এপ্রিল, ২০২২
প্রধানমন্ত্রী শ্রী নরেন্দ্র মোদী আজ শিল্পী অরুণ যোগীরাজের কাছ থেকে নেতাজী সুভাষ চন্দ্র বসুর একটি মূর্তি গ্রহণ করেছেন।
ট্যুইটে প্রধানমন্ত্রী বলেছেন, “আজ @যোগীরাজ_অরুণ – এর সঙ্গে দেখা করে আনন্দিত। নেতাজী সুভাষ চন্দ্র বসুর এই ব্যতিক্রমী মূর্তি শেয়ার করার জন্য তাঁর কাছে কৃতজ্ঞ”।
CG/SS/SB
(